# 3.2. Educación Viaria

## Glosario

## Condutor

Definición:

  Persoa que conduce ou manexa un vehículo (RAG).

Exemplo:

  Conseguiu traballo de condutor nunha empresa de autobuses.

## Educación

Definición:

  Desenvolvemento das aptitudes ou facultades físicas, intelectuais e morais dunha persoa (RAG).

Exemplo:

  Recibiu unha boa educación.

## Educación viaria

Definición:

  Proceso polo cal adquirimos a competencia para promover a seguridade no tránsito e previmos os accidentes nas vías de circulación.

Exemplo:

  Melloramos a nosa educación viaria en Educación Física.

## Peón

Definición:

  Persoa que circula andando (RAG).

Exemplo:

  Na estrada, os peóns deben circular pola man esquerda.

# Que é a educación viaria?

É unha medida de prevención dos accidentes de tráfico que afecta a todos os usuarios das vías nas súas diferentes condicións:

- Como peóns.
- Como condutora ou condutor.
- Como persoas usuarias dos transportes.

A Educación Viaria é máis que a aprendizaxe das normas e sinais. É educación en valores para respectar, compartir, responsabilizarse de hábitos, actitudes e comportamentos seguros, incorporados na formación integral das persoas ao longo da vida, desde a nenez ata a madurez, para lograr, entre todos, unha mobilidade segura.

## Lectura facilitada

A educación viaria é unha medida de prevención dos accidentes de tráfico.

Afecta a peóns, condutores

e usuarios dos medios de transporte.

Que entendemos por educación viaria?

A educación viaria implica valores,

responsabilizarse de hábitos,

actitudes e comportamentos seguros.

Esta aprendizaxe ocorre dende a nenez ata a madurez,

para lograr unha mobilidade segura.

## Audio

audio/mpeg

# Para estar máis seguriños...

No seguinte vídeo de Seguriño imos repasar algúns conceptos básicos relacionados ca educación viaria que debemos ter en conta sobre todo preto da nosa contorna escolar, nos que podemos adoptar o rol de peóns ou pasaxeiros dun bus escolar.

Agora que xa refrescamos estes conceptos básicos, relacionados coa educación viaria, imos realizar unhas actividades para afianzalos:

# Pregunta Verdadeiro-Falso

Contesta as seguintes preguntas relacionadas co vídeo.

# Pregunta 1

Debemos cruzar polos pasos de peóns.

Verdadeiro Falso

# Retroalimentación

Verdadeiro

Os pasos de peóns están para utilizarse. Sempre procura cruzar por eles para maior seguridade.

# Pregunta 2

Antes de cruzar, a esquerda e dereita, debemos mirar.

Verdadeiro Falso

# Retroalimentación

Verdadeiro

Botar unha ollada en todas as direccións antes de cruzar evitará moitos accidentes.

# Pregunta 3

No bus escolar, levantámonos cando cheguemos.

Verdadeiro Falso

# Retroalimentación

Falso

Non levantarse antes de que o bus escolar estacione.

# Pregunta 4

O sinal de stop ten forma octogonal.

Verdadeiro Falso

# Retroalimentación

Verdadeiro

Octogonal e de cor vermello con letras brancas.

# Pregunta 5

Se ves un sinal de ceda o paso, téñenche que deixar pasar.

Verdadeiro Falso

# Retroalimentación

Falso

Se vas nun vehículo e tes un ceda ao paso debes parar e deixar pasar.

# Pregunta 6

O sinal que indica un paso de peóns é triangular co bordo vermello.

Verdadeiro Falso

# Retroalimentación

Verdadeiro

# Pregunta 7

É recomendable andar polos bordos das beirarrúas.

Verdadeiro Falso

# Retroalimentación

Falso

Coidado! Poderías perder o equilibrio. Debes ir pola beirarrúa e dunha maneira responsable e tranquila.

# Pregunta 8

Onde non hai beirarrúa debemos ir en fila india e pola nosa esquerda, para poder ver os coches.

Verdadeiro Falso

# Retroalimentación

Verdadeiro

Lembra que onde non hai beirarrúa debes ir en fila india e pola esquerda, co fin de poder ver os coches.

# Mans á obra: construción de circuítos

Poñédevos mans á obra e construíde un circuíto no voso cole para traballar a educación viaria.

O circuíto pode ter varios niveis de dificultade:

1. NIVEL ELEMENTAL: este circuíto incluiría sinais de tráfico simples, como stop, paso de peóns, vías rectas e un só tipo de vehículo. Aprenderedes os sinais básicos, así como a importancia da educación viaria na vida cotiá.

2. NIVEL INTERMEDIO: engadiredes máis elementos, como semáforos, rotondas e dous tipos de vehículos. Comezaredes a practicar a circulación en situacións máis realistas, aprendendo a tomar decisións sobre cando cruzar ou como comportarse nunha intersección.

3. NIVEL AVANZADO: este circuíto é máis complexo e inclúe situacións de tráfico máis dinámicas, como a interacción con outros condutores e peóns. Podedes simular emerxencias.

4. NIVEL EXPERTO: neste nivel, traballaredes a planificación de rutas e quendas de intervención, con xestión do tempo. Tamén se poden incluír simulacións de accidentes para recordar a importancia da prevención e a responsabilidade na condución.

MATERIAIS NECESARIOS

- Xiz
- Cinta para pegar no chan
- Cordas
- Conos, picas, ladrillos de plástico etc
- Cartolinas, tesoiras, pinturas, pegamento
- Patinetes, bicicletas ou máquina similar
- Chalecos reflectores.

ORGANIZACIÓN DE GRUPOS

1. Un grupo será o encargado de deseñar o circuíto.
2. O outro grupo encargarase de fabricar os sinais: stop, paso de peóns, ceda o paso, semáforos etc.
3. O terceiro grupo organizará os roles (peóns, condutores, policías etc) e quendas do circuíto.

Para poñer en funcionamento o voso circuíto, podedes inspirarvos nestas imaxes dunha actividade de educación viaria realizada no CEIP de Covas (Viveiro).

##

##

##

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)