# 4.1. Busca e investiga

## Glosario

## Crebacabezas

Definición:

  Xogo que consiste en combinar certo número de pezas ata formar unha figura. (RAG)

Exemplo:

  Completou un crebacabezas de cen pezas.

## Referente

Definición:

  Persoa que, polos seus resultados e prestixio, é observada pola poboación como alguén a ter en conta.

Exemplo:

  Ese deportista é todo un referente no atletismo.

## Visibilidade

Definición:

  Calidade de alguén que é visible.

Exemplo:

  Na actualidade, a muller deportista ten maior visibilidade.

# Formación equipos

Para comezar coa investigación formaredes equipos. Para iso, cada un de vós teredes unha peza dun crebacabezas. Debedes atopar aos compañeiros ou compañeiras que conforman o voso.

Unha pista: cada crebacabezas está relacionado con aspectos que fostes traballando ao longo desta aventura.

# Procura de deportistas

Agora que xa tedes os equipos formados, é o momento de descubrir referentes paralímpicos que vos precisen para dar visibilidade ás súas vidas. O primeiro paso para realizar o cartel é documentarse e buscar información acerca de deportistas paralímpicos de Galicia, de España, do mundo... Que deportes practicarán? Que premios conseguiron?

Para iso mergullarédesvos na Internet.

A quen atopastes?

# Datos importantes

# Pregunta

Marcade aqueles datos que non precisades para realizar o voso mural.

# Respostas

Opción 1

Nome e apelidos

Opción 2

Lugar de nacemento

Opción 3

Ano de nacemento

Opción 4

Nome dos seus pais

Opción 5

Deporte que practica

Opción 6

As súas mascotas

Opción 7

Premios que gañou

Opción 8

Teléfono

# Retroalimentación

O nome de seus pais, as súas mascotas ou o seu teléfono non son datos relevantes para dar a coñecer aos deportistas.

# Solución

1. Selección correcta
2. Selección correcta
3. Selección correcta
4. Selección incorrecta
5. Selección correcta
6. Selección incorrecta
7. Selección correcta
8. Selección incorrecta

# Busca de información

Agora que xa sabedes que datos precisades, é o momento de recompilar toda a información acerca dos deportistas.

Para ofrecer unha maior visibilidade, poñédevos de acordo para que cada equipo trate un deportista paralímpico diferente.

Facede uso do seguinte recurso para que a información quede rexistrada.

- Ficha_deportista_datos en formato PDF (abre en nova xanela) (Nova xanela)
- Ficha_deportista_datos en formato editable (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)