# 3.1. A prevención

## Glosario

## Contorna

Definición:

  Zona ou territorio arredor dun lugar ou dunha persoa.

Exemplo:

  Na contorna onde vivo hai unha farmacia, un colexio e un parque para xogar.

## Impacto ambiental

Definición:

  Alteración que causa o ser humano sobre o medio ambiente.

Exemplo:

  A contaminación provoca un gran impacto ambiental.

## Lixo

Definición:

  Cousas que non serven e se tiran. Residuos, refugallo...

Exemplo:

  Dá pena ver a praia con tanto lixo.

## Prevención

Definición:

  Acción e efecto de anticiparse a algo que vai ou pode suceder.

Exemplo:

  A prevención das infeccións é moi importante para a saúde.

## Repelente

Definición:

  Substancia que botamos para evitar que nos piquen os insectos.

Exemplo:

  Se viaxas a un país tropical leva un bo repelente de mosquitos.

## Urticante

Definición:

  Que produce unha sensación en forma de proído semellante ao que resulta do contacto coas ortigas.

Exemplo:

  As medusas posúen nos seus filamentos unhas células urticantes

# Cousas que pasan

O manexo de obxectos, espazos moi limitados, movementos a gran velocidade... son algunhas das características que ocorren nas clases de Educación Física, verdade? Á vez, tamén son a causa de moitos problemas que xorden nelas.

Como podemos evitalos durante a práctica de actividade física? É moi complicado asegurar que non existan ao 100% pero, se se teñen en conta algúns aspectos, podemos reducir o seu número.

En función de onde se practique a actividade física hai que ter en conta unhas variables ou outras: espazos interiores (aulas, ximnasio...) ou espazos ó aire libre (urbanos, naturais...)

## Lectura facilitada

Nas clases de Educación Física ás veces xorden problemas,

Como podemos evitalos durante a práctica de actividade física?

Se se teñen en conta algúns aspectos, podemos evitar que pasen.

En función de onde se practique a actividade física

hai que ter en conta unhas variables ou outras:

## Audio

audio/mpeg

# No noso colexio

## Vestimenta

- Utilizar roupa deportiva que permita o movemento.
- Calzado adecuado, antiescorregante e ben suxeito.
- Evitar pendentes, colares...
- Pelo recollido.
- Roupa adecuada á temperatura do ambiente.

## Materiais

- Antes de usalo, é necesario realizar unha revisión xeral para ver que o seu estado é correcto.
- Debe seleccionarse en función do obxectivo da tarefa, ás características das persoas que van participar.

## Espazos

- Debe ser un lugar cómodo onde o desprazamento non teña dificultades.
- Retirar todo obstáculo que supoña perigo deixando o espazo limpo.

# Nun espazo urbano da nosa contorna

## Vestimenta

- Utilizar roupa deportiva que permita o movemento e adecuada á temperatura.
- Calzado adecuado, antiescorregante e ben suxeito.
- Evitar pendentes, colares...
- Pelo recollido.
- Usar gorras que tapen a cabeza en días soleados.
- Utilizar chalecos ou bandas reflectoras para ser visibles a condutores (especialmente cando hai pouca luz).

## Saúde

- Non practicar actividade física en días calorosos entre as 12 e as 16 horas.
- Beber moita auga aínda sen ter sede.
- Empregar cremas de protección solar apropiadas a cada tipo de pel.
- Contar cunha botica de primeiros auxilios.

## Espazos

- Realizar a actividade nun lugar axeitado como parques, áreas peonís ou prazas pechadas ao tráfico.
- Debe estar libre de obstáculos como obxectos cortantes, mobiliario urbano, liso...
- Se a actividade implicar cruzar rúas, sempre facelo por pasos de peóns e todo o grupo xunto.
- No caso de non existir beirarrúas, debemos ir en fila india e pola nosa esquerda, para poder ver os coches.

## Supervisión

- Escoller un lugar onde o alumnado deba reunirse en caso de que se separen do grupo.
- Equipar ao alumnado con elementos identificativos que inclúa o nome do grupo e un número de contacto.

# Nun espazo natural da nosa contorna

## Vestimenta

- Utilizar roupa deportiva cómoda, impermeable e transpirable que permita o movemento e adecuada á temperatura.
- Calzado adecuado, antiescorregante e ben suxeito.
- Usar gorras que tapen a cabeza en días soleados.
- Utilizar chalecos ou bandas reflectoras para ser visibles a condutores (especialmente cando hai pouca luz).

## Saúde

- Non practicar actividade física en días calorosos entre as 12 e as 16 horas.
- Levar auga e alimentos.
- Descansar en lugares frescos.
- Empregar cremas de protección solar apropiadas a cada tipo de pel.
- Contar cunha botica de primeiros auxilios con material básico.
- Usar repelente de insectos e evitar zonas con plantas urticantes ou colmeas.

## Espazos

- Identificar riscos como terreos esvaradíos, pendentes pronunciadas, zonas de rochas, augas profundas ou presenza de fauna perigosa.
- Verificar a previsión meteorolóxica para evitar exposicións a choiva forte, tormentas, ventos fortes ou calor excesiva...
- Garantir que todo o lixo xerado sexa recollido para deixar o espazo limpo e coidado.
- Fomentar que se manteñan nas rutas establecidas para evitar zonas perigosas e minimizar o impacto ambiental.
- Respectar á fauna e flora que habita no espazo.
- Levar mapas ou GPS para orientarse e asegurarse de que algún responsable teña cobertura telefónica.
- Identificar elementos do entorno como árbores grandes ou camiños marcados que poidan axudar a orientar ao grupo.

## Supervisión

- Garantir que o grupo permaneza unido, evitando que se afasten ou se perdan.
- Establecer un punto de encontro claro no caso de que alguén se extravíe e ensinar aos nenos a como pedir axuda.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)